32. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 706 της 22/25 Οκτ. 1974 (ΔΕΚ Α΄ 312) Περί ρυθμίσεως της φοιτητικής καταστάσεως διαγραφέντων Κυπρίων φοιτητών Ανωτάτων Εκπαιδευτικών Ιδρυμάτων. Έχοντες υπ’ όψει: 1.Τας διατάξεις του άρθρ. 6 του Ν.Δ. 237/1969 (ΦΕΚ 133 τ. Α΄) «περί εισιτηρίων εξετάσεων δια τας Ανωτάτας και Ανωτέρας Σχολάς» και  2.Την υπ’ αριθ. 641/1964, γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, αποφασίζομεν: Άρθρ.1.-Κύπριοι ομογενείς, διαγραφέντες εκ των Ανωτάτων Εκπαιδευτικών Ιδρυμάτων κατά τα ακαδημαϊκά έτη 1971-1972 έως και 1973-74 δυνάμει των διατάξεων του άρθρ. 53 παρ. β΄ του Β.Δ. 425/1970 (ανωτ. αριθ. 23) και του άρθρ. 45 παρ. β΄ του Β.Δ. 412/1971 (ανωτ. αριθ. 25) καθ’ ας «δια πάντα εκ Κύπρου ομογενή, εγγραφόμενον εις οιανδήποτε Σχολήν, ή εκ δευτέρου απόρριψις εις το πρώτον ή εις το δεύτερον έτος σπουδών συνεπάγεται την απώλειαν της φοιτητικής αυτού ιδιότητος», δύνανται να εγγράφωνται εκ νέου από του ακαδημαϊκού έτους 1974-75 εις το έτος σπουδών εξ ου διεγράφησαν.  Άρθρ.2.-Ηισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.

[Source: greek_legal_code_raptarchis | Tokens: 1039]